# SLOVENSKÁ TECHNICKÁ UNIVERZITA V BRATISLAVE

# ZÁPISNICA č. 31/2014

# zo zasadnutia Vedenia STU zo dňa 19. 02. 2014

**PRÍTOMNÍ: podľa prezenčnej listiny**

**PROGRAM:**

1. Kontrola úloh a uznesení
2. Vyhodnotenie plnenia plánu činností na zabezpečenie plnenia Dlhodobého zámeru STU

v roku 2013 (R. Redhammer)

1. Plán činností na zabezpečenie plnenia Dlhodobého zámeru STU v roku 2014   
   (R. Redhammer)
2. Návrh Smernice rektora „Pravidlá udeľovania Ceny rektora Slovenskej technickej univerzity v Bratislave“ (M. Michelková v zastúpení F.Horňáka)
3. Hodnotenie úrovne vzdelávacej činnosti na Slovenskej technickej univerzite v Bratislave za akademický rok 2012/2013 (M. Michelková v zastúpení F. Horňáka)
4. Hodnotenie vedecko-výskumnej a umeleckej činnosti na STU za rok 2013 (S. Biskupič)
5. Vyhlásenie výzvy o najkvalitnejšiu publikáciu v roku 2014 (S. Biskupič)
6. Realizačné opatrenia na vyhlásenie výzvy na postdoktorandské pracovné pobyty na STU  
   (S. Biskupič)
7. Plán verejného obstarávania STU v Bratislave na rok 2014 (D. Faktor)
8. Návrh na odsúhlasenie NZ a dodatku k NZ (D. Faktor)
9. Úprava organizačného poriadku CAŠ STU (M. Sokol)
10. Návrh na zmenu v Rade športu STU (M. Sokol)
11. Rôzne

Na základe dohody rektora a prorektora Sokola bol program rokovania doplnený o materiály, ktoré boli zaradené do programu ako nové body 13, 14 a 15:

1. Príprava odpredaja nehnuteľností v Bratislave – Trnávka 1
2. Príprava odpredaja nehnuteľností v Bratislave – Trnávka 2
3. Príprava odpredaja nehnuteľností v Bratislave – Trnávka 3

Bod „Rôzne“ bol prečíslovaný na bod 16.

**PREDLOŽENÉ MATERIÁLY:**

1. Kontrola úloh a uznesení
2. Vyhodnotenie plnenia plánu činností na zabezpečenie plnenia Dlhodobého zámeru STU

v roku 2013

1. Plán činností na zabezpečenie plnenia Dlhodobého zámeru STU v roku 2014
2. Návrh Smernice rektora „Pravidlá udeľovania Ceny rektora Slovenskej technickej univerzity v Bratislave“
3. Hodnotenie úrovne STU v oblasti vedy, techniky a umenia za rok 2013
4. Hodnotenie vedecko-výskumnej a umeleckej činnosti na STU za rok 2013
5. Vyhlásenie výzvy o najlepšiu publikáciu v roku 2014
6. Návrh „Realizačné opatrenia na vyhlásenie výzvy na postdoktorandské pracovné pobyty na STU v roku 2014“
7. Plán verejného obstarávania STU v Bratislave na rok 2014
8. Návrh na odsúhlasenie NZ a dodatkov k NZ
9. Úprava organizačného poriadku CAŠ STU
10. Doplnenie člena Rady športu STU
11. Príprava odpredaja nehnuteľností v Bratislave – Trnávka 1
12. Príprava odpredaja nehnuteľností v Bratislave – Trnávka 2
13. Príprava odpredaja nehnuteľností v Bratislave – Trnávka 3
14. Rôzne
15. Orientačný scenár na výrobu propagačného videa o STU
16. Návrh na zmenu dohôd s L.N.Gumilyov Eurasian National University, Kazachstan – plnenie úlohy

**K BODU1: Kontrola úloh**



**K BODU 2: Vyhodnotenie plnenia plánu činností na zabezpečenie plnenia Dlhodobého zámeru STU v roku 2013**

Materiál uviedol rektor.

Dokument bol predložený ako vyhodnotenie plnenia plánu činností z Dlhodobého zámeru

STU.

**UZNESENIE: 31.1/2014-V**

Vedenie STU schvaľuje Vyhodnotenie plnenia plánu činností na zabezpečenie plnenia Dlhodobého zámeru STU v roku 2013 a odporúča predložiť dokument na zasadnutie Kolégia rektora STU dňa 05.03.2014.

**K BODU 3: Plán činností na zabezpečenie plnenia Dlhodobého zámeru STU v roku 2014**

Materiál uviedol rektor.

Dokument bol predložený ako aktualizácia plánu činností a úloh v rámci Dlhodobého zámeru

STU.

**UZNESENIE: 31.2/2014-V**

Vedenie STU schvaľuje Plán činností na zabezpečenie plnenia Dlhodobého zámeru STU v roku 2014 s pripomienkami. Po zapracovaní pripomienok odporúča predložiť dokument na zasadnutie Kolégia rektora STU dňa 05.03.2014.

**K BODU 4: Návrh Smernice rektora: Pravidlá udeľovania Ceny rektora STU**

Materiál uviedol rektor. K bodu bola prizvaná Mgr. Michelková.

Návrh bol vypracovaný v súlade s čl. 32 bod 5 Štatútu STU v spojení s čl. 8 bod 3 Štipendijného poriadku STU. Materiál bol schválený na porade prodekanov dňa 03.02.2014, prerokovaný na zasadnutí Vedenia STU dňa 12.02.2014 v 1. čítaní a na ďalšej porade prodekanov dňa 17.02.2014.

Rektor požiadal o revíziu a nastavenie všetkých predpisov súvisiacich s udeľovaním ocenení na STU.

**UZNESENIE: 31.3/2014-V**

Vedenie STU schvaľuje Smernicu rektora: Pravidlá udeľovania Ceny rektora STU

s pripomienkami. Po zapracovaní pripomienok odporúča predložiť dokument na zasadnutie Kolégia rektora STU dňa 05.03.2014.

**ÚLOHA: 31.1/2014-V**

Vedenie STU ukladá v súvislosti so Smernicou rektora: Pravidlá udeľovania Ceny

rektora STU zrevidovať a nastaviť všetky predpisy súvisiace s udeľovaním ocenení na STU.

Z: Mgr. Michelková

T: 25.06.2014

**K BODU 5: Hodnotenie úrovne vzdelávacej činnosti na Slovenskej technickej univerzite v Bratislave za akademický rok 2012/2013 – 2. čítanie**

Materiál uviedol rektor. K bodu bola prizvaná Mgr. Michelková.

Materiál bude predložený do VR STU v zmysle § 12 ods. 1 písm. b) zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov. Materiál bol schválený na porade prorektora a prodekanov pre vzdelávanie dňa 03.02.2014 a prerokovaný na zasadnutí Vedenia STU dňa 12.02.2014 v 1. čítaní.

**UZNESENIE: 31.4/2014-V**

Vedenie STU schvaľuje Hodnotenie úrovne vzdelávacej činnosti na STU za akad. rok

2012/2013 a odporúča predložiť dokument na zasadnutie Kolégia rektora STU dňa 05.03.2014.

**K BODU 6: Hodnotenie úrovne STU v oblasti vedy, techniky a umenia za rok 2013**

Materiál uviedol prorektor Biskupič a bol predložený v súlade s harmonogramom

vypracovania Výročnej správy STU za rok 2013.

**UZNESENIE: 31.5/2014-V**

Vedenie STU schvaľuje Hodnotenie úrovne STU v oblasti vedy, techniky a umenia za rok 2013

s pripomienkami.

**K BODU 7: Vyhlásenie výzvy o najlepšiu publikáciu v roku 2014**

Materiál uviedol prorektor Biskupič a predložil v súlade so závermi jednania Vedenia STU.

**UZNESENIE: 31.6/2014-V**

Vedenie STU schvaľuje Vyhlásenie výzvy o najlepšiu publikáciu v roku 2014

s pripomienkami. Po zapracovaní pripomienok odporúča predložiť dokument na zasadnutie

Kolégia rektora STU dňa 05.03.2014.

**K BODU 8: Návrh „Realizačné opatrenia na vyhlásenie výzvy na postdoktorandské pracovné pobyty na STU v roku 2014“**

Materiál uviedol prorektor Biskupič a predložil v súlade s harmonogramom plnenia hlavných

úloh STU.

**UZNESENIE: 31.7/2014-V**

Vedenie STU schvaľuje Realizačné opatrenia na vyhlásenie výzvy na postdoktorandské pracovné

pobyty na STU v roku 2014 s pripomienkami. Po zapracovaní pripomienok odporúča predložiť

dokument na zasadnutie Kolégia rektora STU dňa 05.03.2014.

**K BODU 9: Plán verejného obstarávania STU v Bratislave na rok 2014**

Materiál uviedol kvestor. K bodu bol prizvaný Ing. Kolenička.

**UZNESENIE: 31.8/2014-V**

Vedenie STU schvaľuje plán verejného obstarávania STU v Bratislave na rok 2014 bez

pripomienok.



**K BODU 10: Návrh na odsúhlasenie NZ a dodatkov k NZ**

Materiál uviedol kvestor.

**UZNESENIE: 31.9/2014-V**

Vedenie STU Vedenie prerokovalo žiadosti ÚZ ŠD a J STU, SvF STU a R-STU ako užívateľov majetku o prenechanie nehnuteľných vecí uvedených v bodoch 1 až 7 tohto materiálu do nájmu

a odporúča rektorovi žiadosť uvedenú v bode 1 tohto materiálu v zmysle článku 3 bod 3 smernice rektora číslo 9/2013-SR predložiť na vyjadrenie predchádzajúceho písomného súhlasu do Akademického senátu STU.

1. Predmetom nájmu je dočasne nepotrebný majetok - nebytový priestor pozostávajúci z miestnosti č. 5 (spoločenská miestnosť) nachádzajúci sa v ŠD Mladosť, Bratislava na prízemí bloku C, internát A za účelom vykonávania športových a ostatných činností zameraných na cvičenia so študentmi v súlade so Stanovami združenia.

Celková výmera podlahovej plochy je 100,00 m2.

Doba nájmu od **01.03.2014 do 28.02.2016.**

Nájomné: spoločenská miestnosť /malá sála/ o výmere 100m2 á 10,00€ /m2/

spolu s pomernou časťou spoločných priestorov(WC a chodba príslušenstvo)

t. j**. ročne 1 000,00 €.**

Cena je v súlade so Smernicou rektora č. 9/2013, Čl. 5 bod 3 písm. d).

Preddavky na náklady za opakované dodávanie energií a služieb bude

prenajímateľ fakturovať štvrťročne a to: za dodanie energií vyfakturuje

prenajímateľ zálohovo do 15 dní po uplynutí príslušného štvrťroka a dodanie

služieb vyfakturuje nájomcovi paušálnou sumou do 15 dní po uplynutí

príslušného štvrťroka.

Náklady za dodanie energií budú zúčtované po uplynutí kalendárneho roka

na základe skutočne odobratých množstiev za príslušný rok a cien uvedených

v dokladoch od dodávateľov energií po doručení vyúčtovacích faktúr od

dodávateľov energií za príslušný kalendárny rok.

Nájomca : **Športový klub Sany, o. z.,** Trnavská cesta 14, Bratislava.

Nájomca je registrovaný na MV SR, sekcia verejnej správy, odbor vnútorných

vecí č.VVS/1-900/90-42544

Predkladá : riaditeľ ÚZ ŠD a J STU

1. Predmetom nájmu je dočasne nepotrebný majetok - nebytový priestor nachádzajúci sa na zníženom prízemí **bloku C - bar, kaviareň, prevádzka**: miestnosti č. 01, 1.10,1.17, 1.18, 1.20, 1.16, 1.19 a spoločné priestory – šatňa, WC, chodba spolu 618,85m2, ďalej na zníženom prízemí **bloku E - prevádzka, sklady:** miestnosti č. 030, 027, 029, 032, 033 a spoločné priestory – chodba, šatňa, WC spolu 225,75m2, ďalej 1.poschodie **blok C –** klubovňa 90,00m2,

**blok B3**- suterén Divadlo hudby 42,57m2, , fotokrúžok 80,59m2, **blok B2-** suterén - krúžok Technika 42,57m2, **blok B3 -** spodný suterén - propagačný krúžok, spoločenská miestnosť, video, technika a spoločné priestory – schodiská, chodby spolu 214,08m2.

Znížené prízemie **blok D -** spoločný priestor (atrium) o výmere 431,00 m2, a vonkajšie plochy (areálová zeleň, cesty, parkovisko pri TS) spolu 5 495,70m2 v ŠD Mladosť, Bratislava za účelom vykonávania administratívnych činností spojených s predmetom podnikania a na organizovanie kultúrno spoločenských podujatí pre študentov vysokých škôl v súlade so Stanovami združenia.

Celková výmera podlahovej plochy je 1344,41 m2.

Doba nájmu od **01.03.2014 do 28.02.2015.**

Nájomné: prevádzkové priestory (bar) o výmere 22,25m2- 35 €/m2/rok t. j

882,70 €,( pokladňa, tech. miestnosť, billiard) o výmere 47,14m2 – 3,00€/m2/

rok t.j. 141,42 €, (kaviareň) o výmere 391,85m2 – 7,00 €/m2/rok t. j.

2 742,95€, (spoločenské miestnosti) o výmere 43,40m2 – 3,00 €/m2/rok t.j. 130,20 €, skladové priestory o výmere 64,01m2 – 15,00 €/m2/rok t. j. 960,15 €, spločné priestory (chodba, šatňa, WC, závetrie, schodisko) o výmere 401,77m2 – 1,00 €/m2/rok t. j. 401,77 €, záujmové krúžky o výmere 371,02m2 – 1,00 €/m2/rok t. j. 371,02 €, atrium 150,00 €/rok a vonkajšie plochy 50,00 €/rok spolu s pomernou časťou spoločných priestorov t. j. **ročne 5 830,21 €.**

Cena je v súlade so Smernicou rektora č. 9/2013, Čl. 5 bod 3 písm. d).

Preddavky na náklady za opakované dodávanie energií a služieb bude

prenajímateľ fakturovať štvrťročne a to: za dodanie energií vyfakturuje

prenajímateľ zálohovo do 15 dní po uplynutí príslušného štvrťroka a dodanie

služieb vyfakturuje nájomcovi paušálnou sumou do 15 dní po uplynutí

príslušného štvrťroka.

Náklady za dodanie energií budú zúčtované po uplynutí kalendárneho roka

na základe skutočne odobratých množstiev za príslušný rok a cien uvedených

v dokladoch od dodávateľov energií po doručení vyúčtovacích faktúr od

dodávateľov energií za príslušný kalendárny rok.

Nájomca **:** **Vysokoškolský klub ELAM, o. z.,** Staré Grunty 53, Bratislava.

Nájomca je registrovaný na MV SR, sekcia verejnej správy, odbor vnútorných

vecí č.VVS/1-900/90-7054.

Predkladá : riaditeľ ÚZ ŠD a J STU

1. Predmetom nájmu je dočasne nepotrebný majetok - nebytový priestor pozostávajúci z miestností č. 01HF 01 0015 - 21,00m2, č. 01 HF 0016 – 7,36m2, č. 01 HF 01 0016A – 3,76m2, č. 01 HF 01 0017/0018 – 25,24m2 nachádzajúce sa na prízemí bloku F a miestnosť č. 01 HF -1 0019 – 70,00m2 ako sklad nachádzajúca sa v suteréne bloku F ŠD Mladá Garda za účelom vykonávania administratívnych činností spojených s predmetom podnikania.

Celková výmera podlahovej plochy je 127,36 m2.

Doba nájmu od **01.03.2014 do 28.02.2015.**

Nájomné: kancelária č. 0015 30,00€ /m2/rok=630 €, kancelária č. 0017/ 0018

85,00 €/m2/rok= 2 145,40 €, miestnosť (soc.zar.) č.0016/0016A 10,00€ / m2/

rok =111,20 € a miestnosť (sklad) č. 0019 20,00 €/m2/rok=1 400 €

t. j. **ročne 4 286,60 €.**

Cena je v súlade s prílohou č. 1 smernice rektora č. 9/2013 – SR

Preddavky na náklady za opakované dodávanie energií a služieb bude

prenajímateľ fakturovať štvrťročne a to: za dodanie energií vyfakturuje

prenajímateľ zálohovo do 15 dní po uplynutí príslušného štvrťroka a dodanie

služieb vyfakturuje nájomcovi paušálnou sumou do 15 dní po uplynutí

príslušného štvrťroka.

Náklady za dodanie energií budú zúčtované po uplynutí kalendárneho roka

na základe skutočne odobratých množstiev za príslušný rok a cien uvedených

v dokladoch od dodávateľov energií po doručení vyúčtovacích faktúr od

dodávateľov energií za príslušný kalendárny rok.

Nájomca : **DUO TOP, s. r. o.,** Račianska 103, Bratislava.

Nájomca je podnikateľom zapísaným v Obchodnom registri OS Bratislava I,

oddiel : Sro, vložka č. 2400/B

Predkladá : riaditeľ ÚZ ŠD a J STU

1. Predmetom nájmu je dočasne nepotrebný majetok - nebytový priestor nachádzajúci sa na prízemí bloku B2/1 budovy SvF STU, miestnosť č. 5 za účelom vykonávania administratívnych činností súvisiacich s projektovou činnosťou v rozsahu výpisu z Obchodného registra.

Celková výmera podlahovej plochy je 18 m2.

Doba nájmu od **01.04.2014 do 31.03.2015.**

Nájomné: kancelária č. 5, 90,00€ /m2/rok=1 620 €, splatné vždy 15. deň v

mesiaci príslušného štvrťroka vopred t. j. **ročne** **1 620,00 €.**

Cena je v súlade s prílohou č. 1 smernice rektora č. 9/2013 – SR

Preddavky na náklady za opakované dodávanie energií a služieb bude

prenajímateľ fakturovať štvrťročne zálohovo do 15. dňa 1. mesiaca daného štvrťroka.

Splatnosť nedoplatku zo zúčtovacej faktúry je 7 kalendárnych dní odo dňa vyhotovenia faktúry. Prípadný preplatok bude nájomcovi vrátený formou zápočtu, t. j. odpočtom z prvej nasledujúcej zálohovej faktúry po vyúčtovaní polroka.

Nájomca : **STATEM, s. r. o.,** Štetinova 3, Bratislava.

Nájomca je podnikateľom zapísaným v Obchodnom registri OS Bratislava I,

oddiel : Sro, vložka č.39828/B

Predkladá : dekan SvF STU

1. Predmetom nájmu je dočasne nepotrebný majetok - dodatok č. 3 k Zmluve o nájme pozemku č. 15/2011 R - STU - časť pozemku označený ako č. 26 nachádzajúci sa na parc. č. 21740/9 vo vlastníctve STU v Bratislave, Vazovova 5 za účelom využívania na parkovanie osobných motorových vozidiel firmy a jej hostí.

Celková výmera plochy je 9,0 m2.

Doba nájmu od **01.04.2014 do 31.03.2015.**

Nájomné: nájom (suma) je 600,00 €/rok vrátane DPH splatná do 14 dní po

doručení faktúry.

Cena je stanovená dohodou v súlade so zákonom č. 18/1996 Z. z. o cenách v znení neskorších zmien a doplnení.

Nájomca : **Galileo Restaurant, s. r. o.**, Kĺzavá19, prevádzka „Vazovova“ Bratislava.

Nájomca je podnikateľom zapísaným v Obchodnom registri OS Bratislava I, oddiel : Sro, vložka č.62700/B

Predkladá : vedúci/ poverený vedením/ PÚ R – STU

1. Predmetom nájmu je dočasne nepotrebný majetok - nebytový priestor

(NP) – miestnosť č. 301, 302, 305, 307, 308 a 309 nachádzajúca sa na 3.

poschodí a miestnosť č. 119 na 1. poschodí budovy UTI na Pionierskej 15,

Bratislava a hnuteľné veci nachádzajúce sa v predmetnom NP, ktoré bude

nájomca užívať výlučne za účelom vykonávania podnikateľskej činnosti podľa

výpisu z Obchodného registra SR.

Predloženým dodatkom č. 1 k Zmluve č. UTI 1401366 zo dňa 20.12.2013 sa

nájom rozširuje o miestnosť č.305 od 01.03.2014 výmera užívanej podlahovej

plochy NP z 168,70m2 na 183,20m2 v predmetnej nehnuteľnosti.

Celková výmera podlahovej plochy je 183,20m2.

Doba nájmu:  **do 31.12.2014.**

Nájomné: 76,65€/m2 = 1170,24 €/mesačne uhradí najneskôr do 15.dňa

Príslušného kalendárneho mesiaca za daný mesiac.

Nájomné za hnuteľné veci zaplatí nájomca vždy do 15. dňa príslušného

mesiaca vo výške 127,42€/mes. spolu s úhradou za služby vo výške 985,12€

/mes., **t. j. spolu 2 282,78/mesiac.**

**Ročne: 27 393,36 €**

Cena je v súlade s prílohou číslo 1 smernice rektora číslo 9/2013-SR.

Nájomca : **GeoModel Solar, s. r. o.,** Milana Marečka 3, Bratislava. Nájomca je

podnikateľom zapísaným v Obchodnom registri OS Ba I, oddiel Sro., vložka č.

72615/B,

Predkladá : vedúca UTI STU.

1. Predmetom nájmu je dočasne nepotrebný majetok - nebytový priestor

(NP) – miestnosť č. 327, 328 a 345 nachádzajúca sa na 3. poschodí budovy

UTI na Pionierskej 15, Bratislava a hnuteľné veci nachádzajúce sa

v predmetnom NP, ktoré bude nájomca užívať výlučne za účelom

vykonávania podnikateľskej činnosti podľa výpisu z Obchodného registra SR.

Celková výmera podlahovej plochy je 45,1m2.

Doba nájmu od **01.03.2014 do 28.02.2015.**

Nájomné: 70,72 €/m2 = 265,79 €/mesačne uhradí najneskôr do 15.dňa

príslušného kalendárneho mesiaca za daný mesiac.

Nájomné za hnuteľné veci zaplatí nájomca vždy do 15. dňa príslušného

mesiaca vo výške 53,67 €/mes. spolu s úhradou za služby vo výške 169,12€

/mes. **t. j. spolu** **488,58€/mesiac.**

**Ročne: 5 862,96 €**

Nájomca uhradí prenajímateľovi s prvou splátkou aj finančnú zábezpeku vo

výške 488,58 €.

Cena je v súlade s prílohou číslo 1 smernice rektora číslo 9/2013-SR.

Nájomca : **Centrum Jazykov, s. r. o.,** Cukrová 14, Bratislava je podnikateľom

zapísaným v Obchodnom registri OS Ba I, vložka č. 38790/B, oddiel Sro.

Predkladá : vedúca UTI STU.

**K BODU 11: Úprava organizačného poriadku CAŠ STU**

Materiál uviedol a prezentoval prorektor Sokol ako úpravu postupu schvaľovania

dokumentov v organizačnom poriadku CAŠ STU a zavedenie funkcie športového inštruktora.

**UZNESENIE: 31.10/2014-V**

Vedenie STU schvaľuje úpravu organizačného poriadku CAŠ STU a odporúča predložiť dokument

na zasadnutie Kolégia rektora STU dňa 05.03.2014.

**K BODU 12: Doplnenie člena Rady športu STU**

Materiál uviedol a prezentoval prorektor Sokol ako doplnenie zástupcu študentov z radov

študentov 1. a 2. stupňa štúdia.

**UZNESENIE: 31.11/2014-V**

Vedenie STU súhlasí s doplnením člena a odporúča rektorovi STU s účinnosťou od 19.02.2014 menovať za nového člena rady športu STU Petru Danišovú.

**K BODU 13: Príprava odpredaja nehnuteľností v Bratislave – Trnávka 1**

Materiál prezentoval prorektor Sokol.

**UZNESENIE: 31.12/2014-V**

Vedenie STU schvaľuje návrh na predaj nehnuteľností v Bratislave, zapísaných na liste vlastníctva č. 904 pre katastrálne územie Trnávka

* pozemok parc. č. 16952/132 vo výmere 221 m2 zastavané plochy
* a nádvoria, parc. č. 16952/134 vo výmere 1207 m2 zastavané plochy a
* nádvoria a parc. č. 16952/192 vo výmere 716 m2 ostatné plochy

a odporúča predložiť dokument na zasadnutia Kolégia rektora STU dňa 05.03.2014 a Akademického senátu STU dňa 31.03.2014.

**K BODU 14: Príprava odpredaja nehnuteľností v Bratislave – Trnávka 2**

Materiál prezentoval prorektor Sokol.

**UZNESENIE: 31.13/2014-V**

Vedenie STU schvaľuje návrh na predaj nehnuteľností v Bratislave, zapísaných na liste vlastníctva č. 904 pre katastrálne územie Trnávka

* pozemok parc. č. 16952/185 vo výmere 1355 m2 ostatné plochy a
* parc. č. 16952/193 vo výmere 254 m2 zastavané plochy a nádvoria

a odporúča predložiť dokument na zasadnutia Kolégia rektora STU dňa 05.03.2014 a Akademického senátu STU dňa 31.03.2014.

**K BODU 15: Príprava odpredaja nehnuteľností v Bratislave – Trnávka 3**

Materiál prezentoval prorektor Sokol.

**UZNESENIE: 31.14/2014-V**

Vedenie STU schvaľuje návrh na predaj nehnuteľností v Bratislave, zapísaných na liste vlastníctva č. 904 pre katastrálne územie Trnávka

* pozemok parc. č. 16952/120 vo výmere 1154 m2 zastavané plochy
* a nádvoria a parc. č. 16952/186 vo výmere 692 m2 ostatné plochy

a odporúča predložiť dokument na zasadnutia Kolégia rektora STU dňa 05.03.2014 a Akademického senátu STU dňa 31.03.2014.

**K BODU 16: Rôzne**

**K BODU 16/A: Rôzne/Orientačný scenár na výrobu propagačného videa o STU**

Materiál prezentoval prorektor Peciar ako doplnenie návrhu na výrobu propagačného videa

o STU, predloženého na zasadnutí Vedenia STU dňa 22.01.2014.

**UZNESENIE: 31.15/2014-V**

Vedenie STU prerokovalo Orientačný scenár na výrobu propagačného videa o STU a súhlasí s realizáciou návrhu.

**K BODU 16/B: Rôzne/Návrh na zmenu dohôd s L.N.Gumilyov Eurasian National University, Kazachstan – plnenie úlohy**

Materiál prezentoval prorektor Sokol ako plnenie úlohy č. 30.6/2014-V.

**UZNESENIE: 31.16/2014-V**

Vedenie STU berie na vedomie informáciu o splnení úlohy v rámci návrhu na zmenu dohôd

s L.N.Gumilyov Eurasian National University, Kazachstan.

**INFORMÁCIE A OZNAMY:**

Rektor

* informoval o stretnutí s doc. Paulovou ohľadom prípravy vnútorného systému kvality na STU
* informoval o obdržaní metodiky rozpisu dotácie a zároveň požiadal predsedu AS o pripomienky do 07.03.2014

Prorektor Biskupič

* oboznámil členov vedenia o  minimálnych kritériách na habilitačné alebo vymenovacie konanie zaslaných z jednotlivých fakúlt
* informoval o návrhu dekana FCHPT na udelenie Plakety STU prof. Garajovi pri príležitosti jeho životného jubilea, ktorá bude predložená na zasadnutie Kolégia rektora STU dňa 05.03.2014

Prorektor Sokol

* informoval o možnostiach zmeny názvu „Cyklu prednášok pod záštitou rektora“

Predseda AS

* pripomenul prípravu stretnutia s akademickou obcou dňa 17.03.2014, ktoré je organizované pod gesciou AS STU

Plánované termíny najbližších zasadnutí:

|  |  |  |  |  |
| --- | --- | --- | --- | --- |
| **Február** | 24.02.2014 | AS STU | 14:00 |  |
|  | 05.03.2014 | KR STU | 14:00 |  |
|  | 12.03.2014 | V STU | 09:00 |  |
|  | 17.03.2014 | PAS STU | 13:00 | 14:00 Stretnutie AO |
|  | 19.03.0214 | VR STU | 09:00 |  |
|  | 21.03.2014 |  | 19:00 | 60. výročie Technik, SND |
|  | 26.03.2014 | V STU | 09:00 |  |
|  | 31.03.2014 | AS STU | 14:00 |  |

Zapísala: 21.02.2014 Zápisnicu overil: 21.02.2014

Erika Jevčáková prof. Ing. Marián Peciar, PhD.